2 Wimbledon-stryde word ondersoek | Netwerk24
14 Julie 2021 13:06
Die moontlikheid dat wedstrydknoeiery vanjaar by Wimbledon se Grand Slam-toernooi plaasgevind het, word tans ondersoek. Foto: Getty Images
Tennis se integriteitsagentskap (ITIA) sê hy ondersoek twee wedstryde by die pas afgelope Wimbledon-toernooi nadat wedagentskappe hul aandag gevestig het op "potensieel onreëlmatige wedpatrone".
Volgens 'n woordvoerder van ITIA is die ondersoek vertroulik en mag daar nie meer besonderhede verskaf word nie.
Die woordvoerder het wel gesê dis nie 'n uitgemaakte saak dat wedstrydknoeiery plaasgevind het nie en dat 'n deeglike ondersoek gedoen sal word.
ITIA is in Januarie deur die spel se beheerliggame (ATP, WTA, ITF en die Grand Slam-raad) tot stand gebring en is 'n onafhanklike liggaam wat ten doel het om korrupsie en knoeiery in die spel hok te slaan.